Source: https://octavpelin.wordpress.com/2012/07/31/
Timestamp: 2019-12-16 12:58:29+00:00

Document:
31 | iulie | 2012 | Octavpelin's Weblog
Arhiva | 9:25 pm
PRESEDINTELE IN EXERCITIU AL ROMANIEI,CRIN ANTONESCU A SUSTINUT MARTI O DECLARATIE DE PRESA:IN FOND TRAIAN BASESCU A FOST DEMIS!
Crin Antonescu a susţinut marţi o declaraţie de presă.
Vezi cele mai importante declaraţii ale preşedintelui interimar:
– Aş dori să felicit sportivii români care au obţinut rezultate notabile la Olimpiada de vară de la Londra şi, mai ales, să urez succes celor care continuă să fie în concurs, în această seară, în special, echipei de fete la gimnastică, care ne-a adus întotdeauna bucurii şi suntem convinşi ne va aduce şi în seara asta
– Prima concluzie în faţa rezultatelor oficiale ale referendumului de duminică este că, în fond, Traian Băsescu a fost demis, în formă – aşteptăm verdictul CCR.
– În termeni de legitimitate, Traian Băsescu a fost demis de către cei care l-au ales preşedinte al României, adică de o majoritate reală a cetăţenilor cu drept de vot din România. În termeni de legalitate, aşteptăm şi respectăm verdictul CCR
– Dincolo de cvorumul real, dincolo de numărul real al alegătorilor din România, rămân 2 numere care nu mai pot fi schimbate: 5 milioane 2 sute de mii l-au ales ca preşedinte, 7 milioane şi jumătate au ales ca el să plece.
– Nu ştim care vor fi cifrele pe care CC le va lua în calcul atunci când vor da verdictul.
– Cele 8 milioane înseamnă democraţie, înseamnă viaţă.
– Dintre cei care nu ai venit la vot şi care sunt pe liste nici măcar nu ştim dacă mai sunt în viaţă.
– Curtea Constituţională a României are de luat o decizie foarte grea. Sunt un om politic care în mai multe rânduri am criticat decizii ale Curţii Constituţionale. Le-am respectat întotdeauna, le-am aplicat, dar în numeroase rânduri le-am criticat. Nu ştiu dacă în formă sau în fond am greşit sau nu. Nu-mi retrag niciuna din acele critici, dar simt datoria să spun astăzi că indiferent care va fi decizia Curţii Constituţionale nu va trebui să o culpabilizăm
– Sper într-o decizie a Curţii care să pună înainte de toate însuşi spiritul Constituţiei, al referendumului
– În faţa rezultatului acestui rezultat al referrendumului, Traian Băsescu ar fi trebuie să demisioneze.
– Prin prezenţa a 8 milioane de cetăţeni, am dat sens democraţiei
– Vom respecta orice decizie a CC, dar pentru noi Traian Băsescu este demis, este un preşedinte fără legitimitate
– Sper aşa cum cred că speră şi cei opt milioane şi jumătate de cetăţeni români, într-o decizie a CCR care să pună înainte de toate însuşi spiritul Constituţiei, însuşi spiritul legii referendumului şi prevederii din această lege şi din hotărârea anterioară a Curţii, care impunea un prag de cvorum tocmai pentru a stimula participarea cetăţenilor. Sper că decizia CCR va da întâietate unei realităţi în faţa unor hârtii, unor oameni în carne şi oase, cu voinţa lor exprimată, în faţa unor jocuri aritmetice
– Traian Băsescu ameninţă de când îl ştiu eu, dar eu nu mă tem de ameninţări
Etichete:CRIN ANTONESCU A SUSTINUT O DECLARATIE DE PRESA:IN FOND TRAIAN BASESCU A FOST DEMIS!, PRESEDINTELE IN EXERCITIU AL ROMANIEI
LIDERUL PD-L MIRCEA TOADER A FOST INLOCUIT CU MIHAI CAPRA,FOST SECRETAR MAI!
Mircea Toader a fost înlocuit la conducerea Organizaţiei judeţene PDL Galaţi, fiind numit preşedinte interimar Mihai Capră, fost secretar de stat în MAI.
Mircea Toader, înlocuit la şefia PDL Galaţi; Mihai Capră, preşedinte interimarAnunțul a fost făcut de Vasile Blaga după şedinţa BPN al PDL.
Întrebat despre motivele înlocuirii lui Mircea Toader de la conducerea organizaţiei PDL Galaţi cu Mihai Capră, Vasile Blaga a spus că în fruntea acestei organizaţii este nevoie de un om care poate să readune structurile şi să le pregătească pentru alegerile din toamnă.
Blaga a spus că Mircea Toader va rămâne liderul deputaţilor PDL.
“Mircea Toader va rămâne liderul deputaţilor PDL, îşi va face datoria, dar nu poţi să faci foarte bine foarte multe lucruri. Este o boală a unora dintre colegi, poate e aşa şi în alte partide, de a avea 7-8 funcţii. Eu am propria mea experienţă: în momentul când am fost numit în 1997 secretar general al partidului, am renunţat la preşedinţia organizaţiei Bihor”, a adăugat Vasile Blaga.
El a spus că la nivelul conducerii PDL este analizată activitatea tuturor organizaţiilor judeţene ale partidului în campanie şi în ziua referendumului şi că vor mai fi şi alte organizaţii unde liderii vor fi înlocuiţi.
“Analizând situaţia pe o machetă pe care o va da secretarul general astăzi (marţi – n.r.), trebuie să fim corecţi cu toate organizaţiile, nu acceptăm doar o prezentare a lor asupra problemelor pe care le au, a modalităţii în care lucrează”, a mai spus Blaga.
Preşedintele PDL a precizat că a cerut organizaţiilor judeţene să vină cu listele suplimentare electorale de la referendum şi că acestea să fie puse până vineri în format electronic pentru a fi comparate cu listele permanente.
Mircea Toader era preşedintele PDL Galaţi din anul 2006.
Etichete:LIDERUL PD-L MIRCEA TOADER A FOST INLOCUIT CU MIHAI CAPRA FOST SECRETAR IN MAI!
ANALISTUL ECONOMIC CHARLES WYPLOSZ,DESPRE DESTRAMAREA U.E.REICHUL GERMAN AL LUI MERKEL-STASI VA INTRA IN FALIMENT!
Grecia, apoi Spania, Portugalia şi Italia au fost atent studiate sub lupa Uniunii Europene. Cele mai puternice state au oferit soluţii salvatoare, şi chiar bani şi sfaturi către ţările greu încercate, însă în opinia unui analist, citat de site-ul eurointelligence.com, Germania, una din cele mai puternice ţări ale UE ar putea fi lovită de faliment.
Astfel, potrivit lui Charles Wyplosz, Germania va trebui să plătească o parte mare din datoria publică a zonei euro, iar factura creşte proporţional cu aşteptarea oamenilor. Aşa că dacă nu acceptă monetizarea datoriei BCE falimentul ar putea lovi această ţară.
Profesorul de la Geneva arată că situația cu care se confruntă zona euro este o consecință directă a politicilor greșite urmate de la începutul crizei datoriilor suverane, făcute la comanda Germaniei.
Pentru că avem doar o uniune monetară și nu și o uniune fiscală, există clauză „no-bailout”, de care Germania ar fi putut să se folosească atunci când i s-a cerut să sprijine financiar Grecia. La momentul de atunci, datoria Greciei era de 120%, iar un default de 50% ar fi fost de ajuns, scrie Wyplosz.
Guvernul german deține acum o pondere în această datorie, prin Banca Centrală Europeană și împrumuturi colective. Datoria este de departe mult prea mare.
Dacă Grecia părăsește zona euro, noua sa monedă se va deprecia masiv, să zicem cu 50%. Statul va fi blocat totuți într-o datorie publică exprimată în euro, iar ca proporție în PIB se va dubla față de nivelul curent. Nu va exista altă soluție decât un default al întregii datorii, excluuzând probabil partea FMI-ului, pentru că (aproape) nimeni nu poate avea n default pe FMI. Indiferent de expunere, Germania și celelalte state din zona euro vor pierde totul.
Etichete:ANALISTUL ECONOMIC CHARLES WYPLOSZ, DESPRE DESTRAMAREA U.E. REICHUL GERMAN AL LUI MERKEL -STASI VA INTRA IN FALIMENT!
PREMIERUL ROMANIEI,VICTOR PONTA:BASESCU CU HAITA SA DE SCELERATI ESTE UN PERICOL PENTRU ROMANIA!
Victor Ponta a declarat, luni, că nu îl acceptă pe Traian Băsesu să îi fie președinte. Prim-ministrul, invitat la RTV, a susținut că opozantul său este un pericol și o rușine pentru România, de aceea Ponta nu dorește să se afișeze în compania lui. Totodată, premierul a spus că nu este normal, pentru o țară democratică, să fie ales un președinte prin neprezentarea la vot.
”Un laș care fuge de votul oamenilor nu este președintele meu. Eu nu l-am votat niciodată. Nu mi-a plăcut niciodată că a fost votat, dar l-am acceptat. O să fac tot posibilul să nu interferez cu domnia sa în niciun fel. O să susțin, în continuare, că un președinte care nu are nici Guvern, nici majoritate parlamentară, se duce la Bruxelles doar ca să se plimbe. Eu nu voi boicota în niciun fel funcționarea instituțională. Dar, un om total incoerent este un pericol pentru România. Vreau să stau cât mai departe de el. Eu cred că Traian Băsescu este o rușine pentru România. Nu mă va obliga nimeni să mă afișez cu rușinea României. În acest moment, Traian Băsescu este un președinte ilegitim. Orice afișare a mea cu el l-ar legitimiza. Nu poți fi niciodată președintele unei țări democratice susținut de nimeni”, a spus Victor Ponta, fiind deranjat de atitudinea lui Băsescu de a boicota referendumul.
Premierul a explicat ce demersuri vor fi făcute, ca replică la invalidarea referendumului
Tot în prima zi după referendum, invitat la Realitatea TV, Victor Ponta a vorbit despre măsurile care vor fi luate în perioada imediat următoare, ca urmarea a rezultatelor consultării populare din 29 iulie. „Cum procedăm în continuare: există o singură posibilitate foarte clară: ce va decide CCR va fi respectat, aplicat de Guvern. Ce va decide nu ştiu să vă spun. Ce pot să vă spun: inainte de a se lua decizia CCR, fiecare dintre părţi – preşedintele suspendat si Parlamentul- îşi va spune punctul e vedere. Parlamentul va spune: CCR a stabilit un barem extrem de inalt, care nu mai există in Europa, in realitatea a existat boicot, nu suntem 18 milioane de cetăţeni”, a precizat premeierul.
Ponta: În România locuiesc 15 milioane de cetățeni cu drept de vot
”In România astăzi, conform datelor preliminare ale recensământului din 2011, locuiesc 15 milioane de cetăţeni cu drept de vot. In plus faţă de aceştia, sunt inregistraţi cu CNP incă 3 milioane cu drept de vot care locuiesc in străinătate, dacă mai trăiesc sau dacă nu au renunţat la cetăţenia română. Din cei 15 milioane, 1,6 milioane sunt de etnie maghiară, cei care nu au votat ieri. E dreptul lor. M-a deranjat că premierul Viktor Orban a fost un agent de campanie al lui Băsescu. Din 13, 4 milioane români, 8 milioane au venit la vot, E o majoritate covârşitoare. Chiar dacă cu artificii procedurale, CCR nu o va recunoaşte, politic e imposibil să nu recunoşti aşa ceva. Trebuie să fii intr-o realitate paralelă ca să spui că nu te interesează. Dacă in loc de referendum erau alegeri parlametnare, USL lua 80% din mandate”, a afirmat Victor Ponta, fiind mulțumit de participarea într-un număr atât de mare a cetățenilor înscriși pe listele electorale permanente.
Ponta: Nu am nevoie de Traian Băsescu și cred că ar trebui să se retragă
„In continuare, nu am nevoie de Băsescu să mă ajute cu nimic, nici nu mă va ajuta vreodată, aş vrea să nu ne mai pună beţe in roate. Majoritatea actuală avem un program economic, social, de reforme pe care il vom aplica că vrea sau nu Băsescu. E un preşedinte ilegitim pentru noi. Nu voi căuta noi conflicte cu Băsescu. Ce va face el? După declaraţiile de azi, cred că e uşor de anticipat ce va face. (…) Cred că trebuie ca Traian Băsescu să se retragă. Oameni cu care aveam relaţii civilizate , care sunt acum alături de Traian Băsescu”, a spus Victor Ponta, fiind convins că nu va putea exista vreo coabitare între el și președintele suspendat.
Etichete:PREMIERUL ROMANIEI VICTOR PONTA:BASESCU CU HAITA SA DE SCELERATI ESTE UN PERICOL PENTRU ROMANIA!
Un centru de cercetare din Statele Unite arată că românii sunt cel mai religios popor din Europa!… twitter.com/i/web/status/1… 22 minutes ago
MULTUMESC DRAGUL MEU PRIETEN POET,ACAD.VASILE TARATEANU:O conferință științifică internațională la Cernăuți cu tema… twitter.com/i/web/status/1… 25 minutes ago
Naţionalitatea română ocupă în 2019 un onorant loc 22 din 160, într-un foarte serios clasament (ranking) al calităţ… twitter.com/i/web/status/1… 29 minutes ago
ZIUA DE 14 DECEMBRIE IN ISTORIA ROMANILOR! octavpelin.wordpress.com/2019/12/16/ziu… https://t.co/nSIpc0hEfz 33 minutes ago

References: CCR

 CCR 
 CCR 
 CCR 
 CCR 
 CCR